Pensionsfond investere mere end 300 millioner kroner i nye udlejningsboliger i det gamle godsbaneområde i Aalborg.

I det gamle godsbaneområde i Aalborg -  tæt på Østerådalen og Limfjorden - vil Lærernes Pension bygge 194 nye udlejningsboliger, som vil få navnet Østeråparken. Med de nye boliger afsluttes sidste etape af et ambitiøst projekt, hvor visionen er at skabe et helt nyt og attraktivt bymiljø på godsbanen i Aalborg. Og denne nye bydel er en del af det større projekt, som Aalborg Kommune samt en række samarbejdspartnere har arbejdet på længe. - Østeråparken bliver vores hidtil største byggeri i Aalborg og er blevet skabt i et forbilledligt samarbejde med Lærernes Pension, Aalborg Kommune og TN Udvikling, hvor der har været et skarpt fokus på, at skabe de bedst mulige boliger for områdets fremtidige beboere, siger Direktør i Raundahl & Moesby A/S, Carsten Raundahl, som er totalentreprenør på projektet. Lærernes Pension har indtil videre holdt sig til København og Aarhus, når de har bygget udlejningsboliger. Men Aalborg er en by i vækst og udvikling, lyder det i en pressemeddelelse, og det har gjort investeringen attraktiv for Lærernes Pension. Fakta om boligerne og det nye områd: • Byggeriet igangsættes i slutningen af 2016 og forventes at været afsluttet i juni 2018. • På hele området er der byggeret på 110.000 kvm. • Lærernes Pension bygger omkring 15.000 kvm udlejningsboliger. • Lejlighederne er fra 50 kvm til 100 kvm.